**Прилог 1**

**САДРЖИНА ЗАХТЕВА ЗА ОДРЕЂИВАЊЕ ОБИМА И САДРЖАЈА СТУДИЈЕ О ПРОЦЕНИ УТИЦАЈА НА ЖИВОТНУ СРЕДИНУ**

|  |  |
| --- | --- |
| **1.** | **Подаци о носиоцу пројекта** |
|  | Назив, односно име; седиште, односно адреса; телефонски број; факс; е-маил. |
| **2.** | **Опис пројекта** |
|  | (а) опис физичких карактеристика пројекта и услова коришћења земљишта у фази извођења и фази редовног рада; |
|  | (б) опис главних карактеристика производног поступка (природе и количина коришћења материјала); |
|  | (в) процена врсте и количине очекиваних отпадних материја и емисија који су резултат редовног рада пројекта: |
|  | - загађивање воде; |
|  | - загађивање ваздуха и земљишта; |
|  | - бука, вибрација; |
|  | - светлост, топлота, радијација, итд. |
| **3.** | **Приказ главних алтернатива које је носилац пројекта размотрио и најважнијих разлога за одлучивање, водећи при том рачуна о утицају на животну средину.** |
| **4.** | **Опис чинилаца животне средине за које постоји могућност да буду знатно изложени ризику услед реализације пројекта укључујући:** |
|  | (а) становништво; |
|  | (б) фауна; |
|  | (в) флора; |
|  | (г) земљиште; |
|  | (д) вода; |
|  | (ђ) ваздух; |
|  | (е) климатски чиниоци; |
|  | (ж) грађевине; |
|  | (з) непокретна културна добра и археолошка налазишта; |
|  | (и) пејзаж; као и |
|  | (ј) међусобни односи наведених чинилаца. |
| **5.** | **Опис могућих значајних утицаја пројекта на животну средину (непосредних и посредних, секундарних, кумулативних, краткорочних, средњорочних и дугорочних, сталних, привремених, позитивних и негативних) до којих може доћи услед:** |
|  | (а) постојања пројекта; |
|  | (б) коришћења природних ресурса; |
|  | (в) емисија загађујућих материја, стварања неугодности и уклањања отпада; |
|  | као и опис метода предвиђања коришћених приликом процене утицаја на животну средину. |
| **6.** | **Опис мера предвиђених у циљу спречавања, смањења или отклањања сваког значајног штетног утицаја на животну средину.** |
| **7.** | **Нетехнички резиме информација од 2 до 6.** |
| **8**. | **Подаци о могућим тешкоћама (технички недостаци или непостојање одговарајућег стручног знања и вештина) на које је наишао носилац пројекта.** |